Grønnårene

Grønnårene er en betegnelse på uårene 1740-42 som medførte en av de større hungersnødene i nyere norsk historie. Navnet kommer av at kornet ikke modnet, men forble grønt. Det er antatt folkemengden i Norge gikk tilbake med omkring 30.000 i løpet av disse årene. Folkemengden i Norge var ved folketellingen i 1769 på 723.600, så fallet i løpet av grønnårene utgjorde rundt 5% av samlet befolkning. Den var likevel ikke så dramatisk som under blokkadeårene 1807-09 da man regner at det døde 76.000 nordmenn, hvilket utgjorde nærmere 10% av Norges befolkning.

Referanser 

1740-årene i Norge
Hungersnøder